Ayen i yeṭerrun akka tura deg tmurt n tmazɣa, d aneɛruḍ i ɛerḍen ad xedmen ayen i dyusan deg wafranen isnaktanen iqburen, n wayen i sutren yimussuyen idelsanen n tmurt n tmazɣa. Seg wasmi i d-kren yimussuyen idelsanen n tmazɣa, tettwasen tmagit taɣelnawt akked yiwunak-iɣlan (Etat-nations) d tiɛrabin-tinselmin. Awelleh-agi yesɛa iẓuran leqqayit, yebna ɣef sin : amezwaru d iɛraben inselmen i tt-id- ikečmen, ma yella d wis sin d leḥkem (adabu) aṛumi. D Lezzayer, yettunefka-s afud igerzen i tsertit (ladɣa ingi « aɣerfan-imzireg ») n umussu aɣelnaw : Itri n Tefriqt n Ugafa (E.N.A), Akabar Agdudan Azzayri (P.P.A),